open-index/open-wikipedia-markdown huggingface dataset:
Alberts Kapenguts

**Alberts Kapenguts** (; dzimis  Kazaņā, Krievijas PFSR) ir ASV (agrāk PSRS un Baltkrievijas) starptautiskais meistars šahā (1991).

## Šahista karjera
18 gadu vecumā kļuvis par PSRS sporta meistaru šahā (1962). Armijas dienesta laikā piedalījies divos Latvijas šaha čempionātos: 1965. gada Latvijas šaha čempionātā dalījis 5.-6. vietu, bet 1966. gada Latvijas šaha čempionātā izcīnījis 2. vietu, tikai par puspunktu atpaliekot no turnīra uzvarētāja Aivara Gipšļa. Pēc tam dzīvojis Baltkrievijā un kļuvis par septiņkārtējo Baltkrievijas čempionu šahā: 1962., 1968., 1969., 1970., 1976., 1977. un 1978. gadā. 1971. gadā ieņēmis 10. vietu PSRS šaha čempionāta finālā, apsteidzot daudzus pazīstamus meistarus. PSRS izlases sastāvā četras reizes uzvarējis Pasaules studentu komandu šaha čempionātos (1964, 1965, 1966, 1968). Kopš 2008. gada 28. aprīļa pārstāv ASV šaha federāciju. 

## Trenera karjera
Alberts Kapenguts ir pazīstams kā šaha teorētiķis un treneris. 1979.-1980. gadā bijis Mihaila Tāla sekundants. Vēlāk strādājis ar nākamajiem lielmeistariem Borisu Gelfandu un Juriju Šuļmanu. 1984. gadā Minskā izdevis grāmatu par šaha atklātņu teoriju - «Indiešu aizsardzība».

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules studentu komandu šaha čempionāti)
*  šahista profils vietnē olimpbase.org (PSRS komandu čempionāti)
*  šahista profils vietnē olimpbase.org (PSRS komandu kausi)
Eduārs Daladjē

**Eduārs Daladjē** (; dzimis , miris ) bija franču politiķis. Trīskārtējs Francijas premjerministrs (1933, 1934, 1938-1940). Bijis arī koloniju ministrs (1924—1925), kara ministrs (1925, 1932—1934, 1936—1940), izglītības ministrs (1925—1926, 1926), sabiedrisko darbu ministrs (1930, 1930—1931, 1932), ārlietu ministrs (1934, 1939—1940, 1940).

Daladjē bija Francijas premjers Minhenes vienošanās laikā un sākoties Otrajam pasaules karam. 1938. gada 30. septembrī kopā ar Vācijas kancleru Hitleru, Itālijas vadītāju Musolīni un Lielbritānijas premjeru Čemberlenu, Čehoslovākijai klāt neesot, parakstīja Minhenes vienošanos par etnisko vāciešu apdzīvoto Čehoslovākijas teritoriju piešķiršanu Vācijai. Pēc Molotova—Ribentropa pakta parakstīšanas Francijā tika aizliegta Francijas Komunistiskā partija.

Pēc Otrā pasaules kara sākuma un Vācijas iebrukuma Polijā, pieteica karu Vācijai, un tas izvērtās t.s. Dīvainajā karā. Demisionēja no premjerministra amata pēc kritikas par nespēju atbalstīt Somiju cīņā pret PSRS Ziemas karā. Pēc Francijas sakāves karā un Višī režīma nodibināšanās, devās uz Maroku. Višī varas iestādes Daladjē arestēja un tiesāja Riomas tiesas procesā 1942. gada februārī — 1943. gada maijā. Viņš tika nodots vācu varas iestādēm, un līdz kara beigām ieslodzīts Iteras pilī Tirolē.

Pēc kara — parlamenta deputāts opozīcijā Šarlam de Gollam, no 1953. līdz 1958. gadam — Aviņonas mērs.

## Ārējās saites
Reins Etruks

**Reins Tomass Etruks** (; , Tallina, Igaunija - , Tallina, Igaunija) bija Igaunijas trīskārtējs čempions šahā .

## Biogrāfija
1954. un 1955. gadā kļuvis par Igaunijas skolnieku čempionu šahā. Piedalījies Igaunijas izlases sastāvā dažādās PSRS komandu šaha sacensībās, kur 1958. un 1967. gadā izcīnījis pirmo vietu pie sava galdiņa, bet 1962. gadā bijis trešais. Igaunijas čempionātos izcīnījis 9 medaļas: trīs zelta (1965, 1969, 1973), trīs sudraba (1964, 1966, 1970) un trīs bronzas (1962, 1967, 1968). 1974. un 1990. gadā uzvarējis Igaunijas čempionātā šaha ātrspēlē. 1971. gada Pērnavas šaha turnīrā ieņēmis 6. vietu. Piedalījies arī 1967. gada Latvijas šaha čempionātā un 1971. gada Latvijas šaha čempionātā. Beidzis Tartu Valsts Universitātes filoloģijas fakultāti.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
*  šahista profils vietnē olimpbase.org (PSRS komandu kausi)
Bardiani–CSF–Faizanè

***Bardiani–CSF–Faizanè*** (*UCI komandas kods*: **BCF**) ir profesionāla kontinentālā šosejas riteņbraukšanas komanda, kura ir reģistrēta Itālijā un piedalās *[[UCI Continental Circuits]]* sacensībās un ar ielūgumiem arī atsevišķās *[[UCI ProTour]]* sacensībās. Komandu pārvalda Bruno Reverberi ar sporta direktoriem Fabiano Fontanelli un Roberto Reverberi. Reverberi komandu ir vadījis kopš 1982. gada, kad tā tika izveidota ar nosaukumu ***Termolan***. Komandas sponsori laika gaitā ir mainījušies, 1990. gados to sponsorēja *Navigare* ar komandas nosaukumu ***Italbonifica-Navigare***. Šībrīža galvenais sponsors, *Bardiani Valvole* komandai tika piesaistīts 2013. gadā, bet pirms tam to sponsorēja *CSF Group* (2008–12) un *Ceramica Panaria* (2000–2007).

## 2018. gada sezona
### Komandas sastāvs

### Uzvaras

## Ārējās saites

*
Tenu Eims

**Tenu Eims** (; dzimis  Rāsiku, Harju apriņķī, Igaunijas PSR) ir Igaunijas šahists, pirmais divkārtējais Pasaules čempions korespondencšahā (1983, 1999), starptautiskās korespondencšaha federācijas (ICCF) lielmeistars (1981).

## Biogrāfija
1959. gadā uzvarējis Igaunijas junioru čempionātā. 1966. gadā kļuvis par PSRS sporta meistaru šahā. 1967. gadā dalījis 2.-3. vietu gan Igaunijas šaha čempionātā, gan 
Latvijas šaha čempionātā. No 1968. līdz 1991. gadam strādājis par Igaunijas vīriešu šaha izlases galveno treneri. Tomēr lielākie panākumi sasniegti korespondencšahā, kur Eims divas reizes ir uzvarējis Pasaules čempionātos: 1977.-1983. gados un 1994.-1999. gados. Eima spēlei ir raksturīga laba atklātņu teorijas un taktiskās cīņas pārzināšana. 2001. gadā apbalvots ar ceturtās pakāpes Igaunijas Sarkanā Krusta ordeni.

## Atsauces

## Ārējās saites
Mets Robinsons

**Mets Robinsons** (; dzimis 1986. gada 20. jūnijā) ir bijušais kanādiešu hokejists, aizsargs. Spēlēja Kontinentālās hokeja līgas kluba Maskavas CSKA sastāvā.

## Spēlētāja karjera
Pēc vairākām NCAA līgā aizvadītām sezonām, profesionāļa karjeru Robinsons sāka 2009.—10. gada sezonā ECHL kluba Elmīras "Jackals" rindās. Sezonas gaitā gan aizsargs aizvadīja piecas spēles arī AHL vienībā Bingemtonas "Senators". 2010.—11. gada sezonu aizvadīja Norvēģijas hokeja līgas klubā Sarpsborgas "Sparta", kopā ar klubu izcīnot līgas čempiona titulu, kā arī sezonu noslēdzot kā līgas rezultatīvākais aizsargs. Nākamās divas sezonas Robinsons aizvadīja Zviedrijas Elitsērijas kluba Timrå IK sastāvā.

2013.—14. gada sezonu Robinsons aizvadīja KHL vienības Rīgas "Dinamo" sastāvā, sezonu noslēdzot ar pozitīvu lietderības koeficientu +19, savukārt tad noslēdza divu gadu līgumu ar Maskavas "Dinamo". 2015.—16. gada sezonu noslēdza ar labāko lietderības koeficientu visā KHL. 2016. gada vasarā pagarināja līgumu ar "Dinamo" uz vēl diviem gadiem, tomēr jau gadu vēlāk noslēdza līgumu ar Maskavas CSKA.

## Ārējās saites
Jesenīka

**Jesenīka** (), līdz 1947. gadam — **Frīvaldova** (), ir pilsēta Čehijā, Olomoucas apgabala Jesenīkas apriņķa centrs. Pasaulē pirmā mūsdienīgā ūdens ārstniecības kūrortpilsēta.

## Vēsture
Rakstos pirmoreiz minēta 1267. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija **Freivaldava** (). No 1918. gada — Čehoslovākijas sastāvā. 1931. gada 25. novembrī pilsētas apkaimē notika streikotāju sadursmes ar čehoslovāku policiju, kurās gāja bojā 10 demonstranti. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.

## Cilvēki
1773. gadā šeit dzīvoja austriešu komponists Kārlis Diterss fon Ditersdorfs (*Carl Ditters von Dittersdorf*, 1739—1799). 1845. gadā kūrortā ārstējās ukraiņu/krievu rakstnieks Nikolajs Gogolis (*Никола́й Васи́льевич Го́голь*, 1809—1852).

Jesenīka ir ungāru politiķa Kāroja Kuena-Hēdervāri (*Károly Khuen-Héderváry*, 1849—1918) dzimtā pilsēta.

## Atsauces

## Ārējās saites
*
Oļegs Meļehs

**Oļegs Meļehs** (dzimis  Rīgā) ir Latvijas šosejas un kalnu riteņbraucējs, divkārtējais Latvijas čempions grupas braucienā (2004, 2009), 2004. gadā uzvarējis arī individuālajā braucienā. Pieckārtējs Latvijas čempions MTB XCO (2003, 2004, 2005, 2006, 2008). 

2010. gadā Meļehs sacensību laikā piedzīvoja smagu kritienu, pēc kura viņš tikai 2011. gadā atgriezās velosportā, startējot Latvijas kalnu riteņbraukšanas amatieru sacensībās.

Pēc karjeras beigām strādājis par treneri Ķekavas novada sporta skolā.

## Atsauces

## Ārējās saites

*
Andrejs Lēmanis

**Andrejs Lēmanis** (dzimis  Melburnā) ir Austrālijas latviešu basketbolists un treneris.

## Dzīvesgājums
Dzimis 1969. gadā, viņa vecāki bija dzimuši Latvijā un Otrā pasaules kara beigās devušies bēgļu gaitās uz Vāciju, tad uz Austrāliju. Viņam ir gan Austrālijas, gan Latvijas pilsonība.

Basketbolu spēlēja vairākos Viktorijas štata klubos. Pēc spēlētāja karjeras beigām 1996. gadā pievērsās trenera darbam. No 2005. gada trenēja Austrālijas NBL līgā spēlējošo Jaunzēlandes klubu *[[New Zealand Breakers|Breakers]]*, kas viņa vadībā trīs reizes (2011—2013) uzvarēja čempionātā. No 2013. līdz 2019. gadam A. Lēmanis bija Austrālijas izlases galvenais treneris (iepriekš viņš bija trenera Breta Brauna asistents).

## Atsauces
Ilūkstes baznīcas

**Ilūkstē** ir šādas **baznīcas**:
* Ilūkstes evenģēliski luteriskā baznīca,
* Ilūkstes vecticībnieku lūgšanas nams,
* Ilūkstes Vissvētās Dievmātes piedzimšanas pareizticīgo baznīca,
* Ilūkstes Vissvētākās Jaunavas Marijas vārda Romas katoļu baznīca.
Lēmanis

**Lēmanis** (; sieviešu dzimtē Lēmane) ir vācu cilmes uzvārds. Cilvēki ar šo uzvārdu:

* Andrejs Lēmanis (1969) — latviešu izcelsmes Austrālijas basketbola treneris un bijušais basketbolsists;
* Eduards Lēmanis (*Eduard Lehmann*; 1841−1902) — vācbaltiešu ārsts, ceļotājs un botāniķis;
* Indriķis Lēmanis (1904—1960) — latviešu rakstnieks un žurnālists;
* Osvalds Lēmanis (1903—1965) — latviešu baletdejotājs, horeogrāfs un baleta režisors.

## Skatīt arī
* Lēmans
Dobeles baznīcas

**Dobelē** ir šādas **baznīcas**:
* Dobeles evaņģēliski luteriskā baznīca,
* Dobeles Vissvētākās Trīsvienības Romas katoļu baznīca.
Vecmēmeles muiža

**Vecmēmeles muiža** () bija muiža Vecmēmelē, tagadējā Aizkraukles novada Mazzalves pagasta teritorijā. Līdz 1920. gada agrārajai reformai muiža 1086 ha platībā piederēja Hārenu dzimtai.

No muižas ēku kompleksa saglabājusies kungu māja, kalpu lejas māja, galdnieka māja, divi pagrabi un labības klēts. Rijas mūri un staļļa drupas. Vecmēmeles muižas kungu māja ir nodota privātīpašumā.

## Vēsture
Livonijas ordeņa valsts pastāvēšanas beigās 1516. gadā Valters fon Pletenbergs muižu izlēņoja Johanam Štihhorstam (*Stichhorst*), kura pēcteču valdījumā tā atradās līdz 1675. gadam. Muižai īpašnieki bijuši arī Manteifeļi-Cēges, Bistrami, Dranenfelsi, pēdējais īpašnieks bija Eižens fon Hārens (*von Haaren*).

1704. gadā pieminēta kā Vecmēmeles muiža, arī kā Prankes muiža (*Pranke*), 1753. gadā kā Mēmeles muiža.

1870. gadā, kad muižas īpašnieki bija Bistrami, Vecmēmeles muižā piedzima lietuviešu mācītājs, mūziķis un folklorists Teodors Brazis.

## Muižas kungu māja
Vecmēmeles muižas kungu māja ir celta 19. gadsimta 2. ceturksnī. Sākotnēji ēkas dārza fasādi rotāja trīsstūra frontons, bet pagalma puses fasādes frontons, pārbūvējot pili, tika aizvietots ar itāļu neorenesanses formās izbūvētu pakāpienveida atiku. Tam laikam ārkārtīgo modernās izbūves apdarē izmantotas arkas, pilastri, karnīzes un dekoratīvi medaljoni. Pils pārbūve tika sākta ne agrāk kā 19. gadsimta 70. gadu 2. pusē. Muižas pils interjera apdarē dominēja vienkāršotas formas, piemēram, sienu un arī griestu apdarei tika izmantoti gleznojumi, kas nosacīti imitēja koka konstrukcijas.

### Galerija

Vecmēmeles muižas kungu mājas priekšējā fasāde.jpg|priekšējā fasāde
Vecmēmeles muižas kungu mājas aizmugurējā fasāde.jpg|aizmugurējā fasāde
Vecmēmeles muižas kungu mājas aizmugurējās fasādes centrālā daļa.jpg|aizmugurējā fasāde
Vecmēmeles muižas kungu mājas aizmugurējās fasādes stūra plaisa.jpg|aizmugurējā fasāde
Vecmēmeles muižas kungu mājas aizmugurējā centrālā daļa.jpg|aizmugurējā fasāde


## Atsauces
Stokholmas sindroms

thumb|Stoholmas banka, kurā 1973. gadā notika ķīlnieku krīze
**Stokholmas sindroms** ir psiholoģiska parādība, kad ķīlnieks izrāda empātiju vai simpātiju pret sagūstītājiem un dažkārt tos arī aizstāv. Ar Stokholmas sindromu saprot arī tādas situācijas, kuras nav ķīlnieku krīze, bet kurās personai ir "spēcīgas emocionālas saites ar personu, kas apkauno, sit, baida, izmanto vai biedē citu".  Pēc FIB datiem aptuveni 27% ķīlnieku izrāda Stokholmas sindroma pazīmes.

Viena bieži pieņemta hipotēze, kas skaidro Stokholmas sindromu, tiek saistīta ar Freida teoriju. Sevis identificēšana ar agresoru ir veids, kā "ego" sevi pasargā, personai pašai to neapzinoties. Kad upuris sāk ticēt tām pašām vērtībām, kurām agresors, agresoram upuris vairs nešķiet traucēklis un tas sāk izrādīt siltāku attieksmi pret upuri vai dažkārt pat sākt rūpēties par to.

Stokholmas sindroms nosaukumu ieguva pēc kāda gadījuma 1973. gadā Zviedrijas galvaspilsētā Stokholmā, kur bankas aplaupītāji no 23. augusta līdz 28. augustam turēja gūstā bankas darbiniekus.

## Atsauces
Pūpoli (stacija)

**Pūpoli** ir dzelzceļa ceļa postenis līnijā Rēzekne I—Daugavpils. Tas atrodas Rēzeknes novada Ozolaines pagastā, blakus Bekšu ciematam. Tā funkcija ir pāreja no vienceļa posma Malta—Pūpoli uz divceļu posmu Pūpoli—Rēzekne I.

## Vēsture
Ceļa postenis Pūpoli atvērts 1928. gadā.

## Atsauces
Ziloņkauls

thumb|No 11. gadsimta saglabājies ziloņa ilknis|250px
**Ziloņkauls** ir smags, ciets materiāls, kas veidots no dzīvnieku zobiem vai ilkņiem. Tas satur kauliem līdzīgus audus — dentīnu. Ziloņkaulu izmanto kopš senatnes gan grebumos, veidojot greznumpriekšmetus, gan citur sadzīvē, piemēram, mākslīgajos zobos, vēdekļos vai pat domino kauliņos. Visnozīmīgākais ziloņkaula avots ir ziloņi, tomēr ne vienmēr ziloņkauls tiek iegūts no ziloņiem. To var iegūt arī no tādiem dzīvniekiem kā nīlzirgiem, valzirgiem, cūkām, mamutiem, kašalotiem un narvaļiem.

Ziloņkaula tirdzniecība mūsdienās ir pretrunīgi vērtēta prakse ziloņu populācijas samazinājuma dēļ. Sākotnēji 1970. gados apdraudēta kļuva Indijas ziloņa suga, kas 1975. gadā tika iekļauta konvencijas par starptautisko tirdzniecību ar apdraudētajām savvaļas dzīvnieku un augu sugām (CITES) 1. sarakstā, bet 1990. gadā tajā iekļāva arī Āfrikas ziloni.
1994. gada Rēzeknes domes vēlēšanas

**1994. gada Rēzeknes domes vēlēšanas** bija pirmās Rēzeknes domes vēlēšanas pēc Latvijas neatkarības atjaunošanas, kas notika 29. maijā 1994. gada Latvijas pašvaldību vēlēšanās. Vēlēšanās Rēzeknes domē tika ievēlēti 11 deputāti no 4 kandidātu sarakstiem.

## Ievēlētie deputāti

## Atsauces
Mix & Genest

***Mix & Genest AG*** bija Vācijas telesakaru iekārtu uzņēmums. Pieder uzņēmumam *[[Alcatel-Lucent]]*. Dibināts 1879. gadā. Galvenais birojs atradās Berlīnē, Šēnebergā.

## Vēsture
1879. gada 1. oktobrī Berlīnē, Šēnebergas rajonā biznesmenis Vilhelms Mikss (*Wilhelm Mix*) un inženieris Verners Genests (*Werner Genest*) dibināja uzņēmumu ***OHG Mix & Genest, Telegraphenbau-Anstalt und Telegraphendraht-Fabrik***.
Kopš 1886. gada Genests bija vienīgais īpašnieks.
1889. gadā uzņēmums kļuva par akciju sabiedrību ar nosaukumu ***Actiengesellschaft Mix & Genest, Telephon-, Telegraphen- und Blitzableiter-Fabrik***.
Uzņēmums izgatavoja zemsprieguma ierīces, tai skaitā iekārtas telefonijai, telegrāfam un signalizācijas sistēmām.
1904. gadā uzņēmumā strādāja 2300 darbinieki un tam bija filiāles Londonā un Amsterdamā.

Pēc Genesta nāves 1920. gadā uzņēmuma akciju vairākumu 1922. gadā ieguva Vācijas elektroiekārtu ražotājs *[[AEG]]*.
No 1921. līdz 1927. gadam *Mix & Genest* produkcija (radiouztvērēji, pastiprinātāji, skaļruņi) Berlīnē tika pārdota ar nosaukumu *Emgefunk*. Hamburgā ar pārdošanu nodarbojās *Mix & Genest Hansa GmbH*.

1929. gadā ASV uzņēmuma *[[ITT Corporation]]* 1925. gadā izveidotā Eiropas nodaļa *International Standard Electric Corporation* (*ISE*) Vācijā dibināja pārvaldītājsabiedrību *[[Alcatel-Lucent Deutschland|Standard Elektrizitäts-Gesellschaft AG]]* (*SEG*). Par tās partneri kļuva *AEG* ar uzņēmumu *Mix & Genest*. Vēlāk *SEG* pilnībā pārņēma *Mix & Genest*, bet tas turpināja darboties neatkarīgi.

Pēc Rietumberlīnes blokādes 1948. gadā uzņēmums pārcēlās uz Cufenhauzeni Štutgartē.

1954. gadā *Mix & Genest* apvienots *SEG* struktūrā.

Vēlāk *SEG* mainīja īpašnieku, un tagad tas ir *[[Alcatel-Lucent]]* meitas uzņēmums *[[Alcatel-Lucent Deutschland]]*.
Bārbeles iela (Rīga)

**Bārbeles iela** ir iela Rīgā, Zemgales priekšpilsētā, Šosciemā (Atgāzenes apkaimē). Bārbeles iela sākas no Vienības gatves un beidzas, savienojoties ar neizbūvēto Dīķa ielas daļu, kas iet paralēli Rīgas—Jelgavas dzelzceļa līnijai. Iela ir 420 m gara, klāta ar asfalta segumu. Individuālo māju apbūve.

Iela nosaukta Bauskas novada pagasta centra Bārbeles vārdā.

## Vēsture
Iela pilsētas plānā iezīmēta 1902. gadā (, ). Dažās 20. gadsimta 20. un 30. gadu kartēs atzīmēta kā **Bārbeļu iela**.

## Ielu savienojumi
Bārbeles iela ir savienota ar šādām ielām:
* Vienības gatve (T veida krustojums)

## Skatīt arī
* Atgāzene

## Atsauces
Bārddziņu iela

**Bārddziņu iela** ir neliela iela Rīgā, Latgales priekšpilsētā, Latgales apkaimē. Bārddziņu iela sākas no Mazās Krasta ielas un beidzas, savienojoties ar Latgales ielu.

## Vēsture
1885. gadā jau pastāvošai ielai ar pilsētas valdes lēmumu tika dots nosaukums **Balbieru iela** (, ). Mūsdienu nosaukumu iela ieguva 1923. gadā. Otrā pasaules kara vācu okupācijas laikā ielai atkal bija Balbieru ielas nosaukums. Kopš 20. gadsimta 70. gadiem šajā ielā atrodas Rīgas pilsētas dezinfekcijas stacija.

## Ielu savienojumi
Bārddziņu iela ir savienota ar šādām ielām:
* Mazā Krasta iela (T veida krustojums)
* Latgales iela (T veida krustojums)

## Objekti
* Bārddziņu ielā atrodas Dezinfekcijas stacija un Rīgas Nakts patversme (ieeja no Mazās Krasta ielas).

## Skatīt arī
* Latgales priekšpilsēta
* Latgales apkaime

## Atsauces
Aurora

**Aurora** var būt:

* Aurora (mitoloģija) — romiešu rītausmas dieviete;
* polārblāzma — dabiska gaismas parādīšanās debesīs;
* Aurora (personvārds) — latviešu personvārds Latviešu vārda dienu kalendārā martā
* Aurora (korporācija) — latviešu studenšu korporācija;
* Aurora (kreiseris) — Krievijas Impērijas Baltijas flotes kreiseris;
* Aurora (uzņēmums) — Rīgas tekstiluzņēmums;
* Aurora (volejbols) — Rīgas sieviešu volejbola komanda;
* Aurora (grupa) — latviešu rokgrupa;
* Aurora (province) — province Filipīnās
Guntis Lavrinovičs

**Guntis Lavrinovičs** (dzimis 1985. gada 4. maijā Siguldā) ir Latvijas badmintona spēlētājs, vairākkārtējs Latvijas čempions.

## Karjera
Spēlē badmintonu no septiņu gadu vecuma. Treneris — Ainārs Gureckis. Pārstāv Siguldas badmintonu klubu. Kopumā savas karjeras laikā izcīnījis 13 Latvijas čempiona titulus, pirmo no tiem 2003. gadā vīriešu dubultspēlēs pārī ar Kārli Vidasu, ar kuru izcīnījis arī pārējos čempiona titulus šajā kategorijā. 2010. gadā pārī ar Kristīni Šeferi uzvarējis jauktajās dubultspēlēs, šo panākumu atkārtojot 2012. un 2017. gadā pārī ar Jekaterinu Romanovu. 2012. gadā izcīnīja vienīgo čempiona titulu vienspēlēs.

## Atsauces

## Ārējās saites
Pjērs Lavals

**Pjērs Lavals** (; dzimis , miris ) bija franču politiķis, karjeras sākumā sociālists, vēlāk labējais un nacistiskās Vācijas atbalstītājs. Starpkaru periodā divreiz bijis Francijas Trešās republikas premjerministrs (1931-1932, 1935-1936). Otrā pasaules kara laikā, kad pēc Francijas iekarošanas izveidojās Višī Francijas režīms, divreiz bija valsts premjerministrs (1940, 1942-1944). Pēc kara beigām tiesāts par valsts nodevību un sodīts ar nāvi.

## Biogrāfija
Kopš 1903. gada darbojās politikā, iestājoties sociālistos. Pēc izglītības — jurists. Līdz Pirmajam pasaules karam darbojās kā jurists, aizstāvot strādniekus un arodbiedrības. 1914. gadā kļuva parlamenta deputātu. Kara laikā Lavals ieņēma pacifistisku pozīciju. 1920. gada decembrī franču sociālisti sašķēlās divās partijās — sociālistos (*Section Française de l'Internationale Ouvrière*) un komunistos (*Section française de l'Internationale communiste*). Lavals neiestājās nevienā, veidojot neatkarīgu politisku karjeru.

1923. gadā kļuva par Oberviljes mēru, saglabādams amatu līdz mūža galam. 1925. gada aprīlī kļuva par sabiedrisko darbu ministru valdībā. Līdz 1936. gadam, kad varu ieguva Tautas fronte, vairākkārtīgi bija valdības ministrs un divreiz premjers. Paralēli kļuva par ietekmīgu uzņēmēju masu mediju sfērā.

Pēc Francijas un Vācijas pamiera noslēgšanas 1940. gada jūnijā, Filips Petēns uzaicināja Lavalu par Višī Francijas ārlietu ministru. No 1942. līdz 1944. gadam — Višī Francijas premjerministrs. Pēc kara centās bēgt uz Spāniju, tomēr tika izdots amerikāņiem, kas nodeva Lavalu franču varas iestādēm, kas Lavalu tiesāja un sodīja ar nāvi nošaujot.

## Ārējās saites
Laval

***Laval*** var būt:

* Lavāla (Francija) — pilsēta Francijā, Luāras reģionā;
* Lavāla (Kanāda) — pilsēta Kanādā, Kvebekā;
* Pjērs Lavals (*Pierre Laval*) — franču politiķis (1883–1945).
Džefrijs Džeikobs Eibramss

**Džefrijs Džeikobs Eibramss** (, dzimis ) ir ASV filmu un televīzijas seriālu režisors, scenārists, producents un komponists. Pazīstams kā filmas "Zvaigžņu ceļš" (2009), "Tumsā: Zvaigžņu ceļš" (2013) un "Zvaigžņu kari: Spēks mostas" (2015) režisors. Par darbu televīzijas seriālā "Pazudušie" (2004—2010) ieguvis divas ''Emmy'' balvas.

## Filmogrāfija

## Ārējās saites
Vainava

**Vainava** ir neizmantots dzelzceļa pieturas punkts dzelzceļa līnijā Rēzekne I—Daugavpils starp staciju Malta un ceļa posteni Krāce. Tas atrodas Rēzeknes novada Feimaņu pagastā, pie Vainovas ciema.

## Vēsture
Pieturas punkts Vainava tika atvērts 1931. gadā. Pēc piepilsētas vilciena Rēzekne-Daugavpils atcelšanas 1999. gadā, pieturas punkts ir neizmantots.

## Atsauces
Baljve

**Baljve** () ir Argentīnas patvērums, bijusī vasaras polārstacija Antarktikā. Izvietojusies Dienvidšetlendas salu lielākās salas Karaļa Džordža salas dienvidrietumu piekrastē, nelielajā Ārdlija salā. Izveidota 1953. gada 6. decembrī kā Argentīnas kara flotes patvērums **Peninsula Ārdli** *(Península Ardley)*. 1954./1955. un 1955./1956. gadu sezonās darbojusies kā vasaras polārstacija ar nosaukumu un nodēvēta par godu Argentīnas flotes kapteinim Orasio Baljve *(Horacio Ballvé)*, kurš 1902. gadā saliņā Ugunszemes piekrastē ierīkoja ģeomagnētisko observatoriju.

Patvērums izvietojies Antarktikas speciāli aizsargājamās teritorijas Nr. 150 teritorijā un tajā bāzētās pētniecības programma galvenokārt saistīta ar salā ligzdojošo putnu novērošanu.

## Atsauces
Ķemme

thumbnail|235px|Ķemme
**Ķemme** ir zarota plāksnīte, kas parasti tiek izmantota matu sakārtošanai, iztaisnošanai un tīrīšanai. Ķemmes ir vieni no vecākajiem darbarīkiem, kurus ir atraduši arheologi. Vecākā atrastā ķemme ir 5000 gadus veca, un tā ir atrasta Senās Persijas teritorijā. Visbiežāk ķemmes ir no koka vai plastmasas. Ir atrastas ķemmes, kas izgatavotas no ziloņkaula vai bruņurupuču bruņām. Ķemmes var atšķirties gan pēc veida, gan pēc to izmantošanas mērķa.

Populārajā kultūrā ķemmes dažreiz tiek izmantotas arī kā alternatīvi mūzikas instrumenti.

## Skatīt arī
* Matu suka

## Ārējās saites
Klements XII

**Pāvests Klements XII** (, dzimis , miris ), īstajā vārdā **Lorenco Korzīni** (*Lorenzo Corsini*), bija Romas pāvests no  līdz .

No 1690. līdz 1706. gadam bija Nikomedijas arhibīskaps, bet pēc tam līdz 1720. gadam bija Santa Susannas kardināls. No 1729. līdz 1725. gadam bija Sanpjetro di Vinkoli kardināls, bet pēc tam līdz ievēlēšanai pāvesta amatā bija Frazkati kardināls—bīskaps.

## Ārējās saites
Gunārs Ulmanis

**Gunārs Ulmanis** (dzimis  Rīgā, miris ) bija latviešu futbolists, spēlēja malējā pussarga pozīcijā. Viens no pazīstamākajiem latviešu futbolistiem 1960. gados. Lielāko daļu karjeras pārstāvēja FK Daugava Rīga, spēlējot PSRS čempionāta augstākajā un 1. līgā, pildot arī komandas kapteiņa pienākumus.

## Biogrāfija
Skolas laikā Ulmanis spēlēja gan futbolu, gan basketbolu, taču slavenais latviešu futbola treneris Vadims Ulbergs viņu pierunāja pilnībā pievērsties futbolam.

Savas pirmās komandas sastāvā pilsētas čempionātā Ulmanis guva 60 no "Rīgas tekstila" komandas 78 vārtiem. Viņš tika izsaukts uz Latvijas tālaika galveno futbola klubu, Rīgas "Daugavu", kur savā otrajā spēlē pret Polijas Katovices GKS guva 3 vārtus.

Latvijas futbola līdzjutēju vidū viņš bija populārs ar savu "slinko" un atslābināto spēlēšanas manieri, kuru spēja mainīt ar negaidītiem enerģijas uzliesmojumiem, sitot bumbu vārtos vai piespēlējot uz centru. Viņa uzmanība arī bija saistīta ar uzvārdu Ulmanis (tāds pats kā bijušā Latvijas prezidenta Kārļa Ulmaņa), kas viņam sagādāja nepatikšanas ar padomju varas iestādēm.

"Daugavā" viņš pavadīja gandrīz visu savu karjeru, spēlējot no 1955. līdz 1969. gadam, gūstot daudzus svarīgus vārtus un būdams ievēlēts par komandas kapteini.

Pēc "Daugavas" viņš divus gadus strādāja par Rīgas radiorūpnīcas spēlējošo treneri, pēc tam mācīja jauniešus. Viņš nomira 2010. gada 17. jūlijā 71 gadu vecumā.

## Atsauces

## Ārējās saites
Vidnava

**Vidnava** () ir pilsēta Čehijā, Olomoucas apgabala Jesenīkas apriņķa centrs. Pasaulē pirmā mūsdienīgā ūdensārstniecības kūrortpilsēta.

## Vēsture
Rakstu avotos pirmoreiz minēta 1291. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija **Veidenava** (). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.

## Atsauces

## Ārējās saites
Konvencija par cīņu pret pārtuksnešošanos

thumbnail|right|Konvencijas Par cīņu pret pārtuksnešošanos dalībvalstis iekrāsotas zaļā krāsā
**Apvienoto Nāciju Organizācijas Konvencija par cīņu pret pārtuksnešošanos / zemes degradāciju valstīs, kurās novērojami ievērojami sausuma periodi un/vai pārtuksnešošanās, jo īpaši Āfrikā** (), saīsinājumā **UNCCD**, ir Apvienoto Nāciju Organizācijas paspārnē izveidota starptautiska konvencija ar mērķi mazināt sausuma un pārtuksnešošanās ietekmi globāli un jo īpaši Āfrikā.

Latvijas Republika ir šīs konvencijas dalībvalsts kopš 2002. gada.

## Atsauces

## Ārējās saites
* Konvencijas teksts latviešu valodā
* Konvencijas sekretariāta mājaslapa
Harāma mošeja

[thumbnail|235px|Harāmas mošeja fonā. Centrā redzama [Kaaba]]
**Harāma mošeja** (, *al-Masjid al-Ḥarām*,  — ‘Svētā mošeja’) ir lielākā mošeja pasaulē. Tā atrodas Saūda Arābijas pilsētā Mekā un no visām pusēm ieskauj musulmaņu svēto vietu Kaabu. Pašlaik mošeja aizņem 35,68 ha lielu platību. Šajā mošejā ir deviņi 89 metru augsti minareti.
2014. gada FIFA Pasaules kausa kvalifikācija — CONCACAF zona

2014. gada FIFA Pasaules kausa kvalifikācija bija CONCACAF zonas kvalifikācijas turnīrs, kuŗā noteica tās 4 Ziemeļamerikas un Karību valstu komandas, kuras dosies uz finālturnīru Brazīlijā. Kvalifikācija noritēja četrās kārtās un izspēles kārtību nosaka izlašu reitings.

## Formāts
Kvalifikācija noritēja četrās kārtās:
# 10 zemākā reitinga komandas (26. - 35. vieta) izspēlēja savstarpējas play-off spēles. 5 labākās komandas kvalificējās otrajai kārtai
# 19 reitinga komandas (7. - 25. vieta) kopā ar pirmās kārtas uzvarētājiem izveidoja 6 grupas, kuras izspēlē savstarpēju grupu turnīru. Katras grupas uzvarētājs kvalificējas trešajai kārtai.
# 6 labākās komandas (1. - 6. vieta) un 6 otrās kārtas uzvarētāji izveidoja 3 grupas, pēc savstarpēja grupu turnīra katras grupas pirmās un otrās vietas ieguvēji kvalificējās ceturtajai kārtai
# 6 labākās komandas no trešās kārtas izveidos vienu kvalifikācijas grupu un izspēlēs savstarpēju grupu turnīru. Pirmo trīs vietu ieguvēji automātiski kvalificēsies finālturnīram, bet ceturtās vietas ieguvējs spēlēs starpkonfederāciju play-off spēles ar Okeānijas zonas uzvarētāju (Jaunzēlandi).

## Dalībvalstis
Visas (35) CONCACAF valstu izlases piedalās turnīrā:

## Pirmā kārta
10 zemākā ranga komandas 2011. gada jūnijā un jūlijā aizvadīja savstarpēju spēļu pārus, lai noteiktu kuras 5 komandas kvalificēsies 2. kārtai.

|}

## Otrā kārta
Otrajā kārtā spēlēja 7.-25. ranga komandas kurām pievienojās pirmās kārtas uzvarētāji, izveidojot 6 grupas un izspēlējot divu apļu turnīru. Katras grupas uzvarētājs kvalificējās 3. kārtai.

### A grupa

|}

### B grupa

|}

### C grupa

|}

* izstājās no turnīra 2011. gada 19. augustā

### D grupa

|}

### E grupa

|}

### F grupa

|}

## Trešā kārta
Ranga 6 labākās komandas un otrās kārtas uzvarētāji izveidoja 3 grupas un izspēlēja divu apļu turnīru. Pirmās un otrās vietas ieguvēji kvalificējās 4. kārtai.

### A grupa

|}

### B grupa

|}

### C grupa

|}

## Ceturtā kārta
3. kārtas 6 uzvarētājkomandas izveidoja vienu grupu un izspēlēja divu apļu turnīru - 3 labākās komandas kvalificējās finālturnīram, bet ceturtās vietas ieguvēja cīnījās starpkonfederāciju play-off spēlēs ar OFC zonas uzvarētāju (Jaunzēlandes izlasi)

|}

## Starpkonfederāciju play-off
Ceturtās vietas ieguvējs spēlēs starpkonfederāciju play-off spēles ar OFC zonas uzvarētāju - Jaunzēlandi. Spēles notika 2013. gada novembrī.

|}
Boriss Ritovs

**Boriss Ritovs** (; , Maskava - , Tallina) bija Igaunijas šahists, kas uzvarējis Igaunijas šaha čempionātā 1978. gadā.

## Biogrāfija
Piedzimis un uzaudzis Maskavā, kur beidzis skolu. No 1964. gada dzīvojis Tallinā. 1969. gadā uzvarējis Baltijas un Baltkrievijas republiku šaha čempionātā Rīgā, un kļuvis par PSRS sporta meistaru šahā. 1970. gados izvirzījies par vienu spēcīgākajiem Igaunijas šahistiem. Trīs reizes spēlējis Igaunijas izlases sastāvā PSRS komandu čempionātos (1972, 1975, 1975). Trīs reizes piedalījies prestižajos Tallinas starptautiskajos šaha turnīros: 1973. gadā bijis 10. vietā, 1975. gadā - 12. vietā un 1979. gadā 15. vietā. 1978. gadā uzvarējis Igaunijas šaha čempionātā. Vēl trīs reizes Ritovs kļuva par Igaunijas čempionāta medaļnieku: 1975. viņš bija otrais, bet 1974. un 1976. gadā trešais. Piedalījies 1971. gada Latvijas šaha čempionātā, kur izcīnījis augsto 3. vietu.
Mūža beidzamos gadus bijis P. Keresa šaha nama treneris. Ritova sieva Merike (dzimusi 1936. gadā), dēls Igors (dzimis 1963. gadā) un meita Regīna (dzimusi 1970. gadā) arī ir bijuši šahisti.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
Masas—enerģijas proporcionalitāte

**Masas—enerģijas proporcionalitāte** fizikā, it īpaši vispārīgajā un speciālajā relativitātes teorijā, ir ķermeņa masu un enerģiju sasaistoša formula, kas pazīstama arī kā **Einšteina formula**. Pēc šīs formulas masa var tikt izteikta enerģijas vienībās un otrādāk.

Masas—enerģijas proporcionalitāte matemātiski tiek izteikta ar vienādojumu:

:E = mc^2 \,\!

kur *E* ir enerģija, *m* ir masa un *c* ir gaismas ātrums.

Vācu fiziķis Alberts Einšteins masas—enerģijas proporcionalitāti noformulēja vienā no savām publikācijām žurnālā *Annalen der Physik* 1905. gadā.

## Ārējās saites

* Masas—enerģijas proporcionalitāte 
* Masas—enerģijas proporcionalitātes skaidrojums
Mihails Ričagovs

**Mihails Ričagovs** (; dzimis  Tallinā) ir Igaunijas starptautiskais lielmeistars šahā (1997).

## Biogrāfija
1980. gadu beigās izvirzījies par vienu no Igaunijas vadošajiem šahistiem. 1989. gadā ieguvis pirmo medaļu Igaunijas šaha čempionātā par 3. vietu,, kurai tālāk sekojušas bronzas medaļa 1992. gadā, sudraba - 1994., 1995. un 1997. gados, kā arī zelts 2000. gadā..
Sešas reizes pārstāvējis Igaunijas izlasi Pasaules šaha olimpādēs (1992, 1994, 1996, 1998, 2000, 2002) un divas reizes Eiropas komandu šaha čempionātos (1992, 1997).

2000. gadā piedalījies Pasaules šaha čempiona nosaukuma izcīņā, bet zaudējis jau 1. kārtā. Daudzu starptautisko šaha turnīru uzvarētājs, tajā skaitā Stokholmas 1997. gadā, Tamperes 1999. gadā un Tallinas 2006. gadā. Piedalījies 2004. gada Latvijas šaha čempionātā, kur, dalot 2.-4. vietu, pēc papildrādītājiem palicis trešais. 2009. gada Latvijas atklātajā šaha čempionātā ierindojies 14. vietā. Bijis lielmeistaru Alekseja Širova un Lembita Olla sekundants. 2011. gadā Ričagovam piešķirts FIDE vecākā trenera nosaukums. 2012. gadā Pasaules šaha olimpiādē bijis Latvijas vīriešu izlases treneris.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
Maizeskoks

**Īstais maizeskoks** (*Artocarpus altilis*) ir zīdkoku dzimtas ziedaugs. Maizeskoki parasti izaug līdz 26 m augstumam. Tie aug mitrās vietās.

Maizeskoku dabiskā izcelsmes vieta ir Jaungvineja, bet pirms apmēram 3500 gadiem polinēzieši tos izplatīja tālāk uz Klusā okeāna tropu salām. Eiropieši ar šo augu iepazinās 17. gadsimtā, kad to pirmo reizi aprakstīja angļu dabaspētnieks Viljams Dampīrs. 18. gadsimta beigās maizeskoku sāka audzēt Jamaikā, lai nodrošinātu ar lētu pārtiku vergus. Mūsdienās maizeskoku audzē daudzās citās tropu zemēs.

Maizeskoka augļi tiek plaši izmantoti pārtikā Dienvidaustrumāzijas valstīs. Tos lieto gan svaigus, gan dažādi apstrādātus. Augļa nosaukums cēlies no vidēji gatava augļa tekstūras pēc tā cepšanas, kas atgādina svaigi ceptu maizi un garšo līdzīgi kartupeļiem.
## Atsauces
Jāns Laco

**Jāns Laco** (; dzimis 1981. gada 1. decembrī) ir slovāku hokejists, vārtsargs. Pašlaik (2016) Laco spēlē Čehijas Ekstralīgas vienībā Pirati Chomutov.

## Spēlētāja karjera
Profesionāļa karjeru Laco sāka 2000.—2001. gada sezonā, debitējot Slovākijas Ekstralīgas kluba MHk 32 Liptovský Mikuláš sastāvā. Par kluba pamatvārtsargu Jāns gan kļuva vien 2004.—2005. gada sezonā, tās gaitā pārceļoties uz HC Košice rindām. HC Košice rindās Laco aizvadīja vēl divas sezonas, tad uz gadu atgriezās Liptovski Mikulāšā, bet 2008.—2009. un 2009.—2010. gada sezonas aizvadīja jau HKm Zvolen kluba rindās. 2010.—11. gada sezonā spēlēja HK Nitra sastāvā.

2011.—12. gada sezonu aizvadīja KHL kluba Popradas "Lev" rindās, taču tad pievienojās Doneckas "Donbass". Ja pirmajā sezonā Laco dalīja spēles laiku komandas vārtos ar Ēriku Ešbergu, 2013.—14. gada sezonā viņš bija "Donbass" otrais vārtsargs aiz Maikla Leitona muguras. 2014. gada vasarā hokejists noslēdza līgumu ar Astanas "Baris", tās sastāvā aizvadot nākamās divas sezonas. 2016. gada vasarā pievienojās Čehijas Ekstralīgas vienībai HK Homutova.

2012. gada Pasaules čempionātā tika atzīts par turnīra labāko vārtsargu, tiekot iekļauts arī turnīra simboliskajā izlasē. Laco čempionātā kopā ar izlasi izcīnīja sudraba medaļas.

## Ārējās saites
Barkavas iela

**Barkavas iela** var būt:

* iela valstspilsētās:
** Barkavas iela — iela Rīgā
* iela novadu pilsētās:
** Barkavas iela — iela Madonas novada Lubānā
** Barkavas iela — iela Madonas novada Varakļānos

## Skatīt arī
* Barkava
Barkavas iela (Rīga)

**Barkavas iela** ir neliela strupceļa iela Rīgā, Latgales priekšpilsētā, Dārzciemā. Barkavas iela sākas no Pildas ielas, tā atrodas starp Dārzciema ielu un Kraukļu ielu. Individuālo māju apbūve.

## Vēsture
Ielai nosaukums piešķirts 1959. gadā. Iesākumā tas bija vienkāršs ceļš caur mazdārziņu koloniju.

## Ielu savienojumi
Barkavas iela ir savienota ar sekojošu ielu:
* Pildas iela (T veida krustojums)

## Skatīt arī
* Latgales priekšpilsēta
* Dārzciems
* Barkavas iela citās Latvijas pilsētās

## Atsauces
Jakubs Kovāržs

**Jakubs Kovāržs** (; dzimis 1988. gada 19. jūlijā) ir čehu hokejists, vārtsargs. Kopš 2022. gada spēlē Čehijas Ekstralīgas kluba Prāgas Sparta sastāvā.

## Spēlētāja karjera
Profesionāļa karjeru Kovāržs sāka 2008.—09. gada sezonā Čehijas Ekstralīgas kluba HC Ceske Budejovice rindās. Par komandas pamatvārtsargu hokejists gan kļuva vien 2010.—11. gada sezonā. 2012.—13. gada sezonu Kovāržs noslēdza gan ar augstāko atvairīto metienu īpatsvaru, gan arī zemāko vidēji spēlē ielaisto vārtu rādītāju līgā.

Pēc 2012.—13. gada sezonas noslēdza viena gada līgumu ar KHL vienību Jekaterinburgas "Avtomobilist". 2014.—15. gada sezonā spēlēja KHL Zvaigžņu spēlē, kā arī noslēdza sezonu ar astoņām sausajām spēlēm, kas bija augstākais rādītājs visā līgā. 2016.—17. gada sezonu aizvadīja Čerepovecas "Severstal" rindās, taču tad atgriezās Jekaterinburgā.

## Ārējās saites
1997. gada Rēzeknes domes vēlēšanas

**1997. gada Rēzeknes domes vēlēšanas** bija Rēzeknes domes vēlēšanas, kas notika 9. martā 1997. gada Latvijas pašvaldību vēlēšanās. Vēlēšanās Rēzeknes domē tika ievēlēti 11 deputāti no 6 kandidātu sarakstiem.

## Kandidātu saraksti

## Ievēlētie deputāti

## Atsauces
Lembits Olls

**Lembits Olls** (; , Kohtla-Jerve - , Tallina) bija Igaunijas starptautiskais lielmeistars šahā (1990).

## Šahista karjera
Tallinas sporta internātskolas audzēknis. 1982. gadā kļuvis par jaunāko čempionu Igaunijas šaha čempionātu vēsturē. 1982. gadā viņam piešķirts PSRS sporta meistara nosaukums šahā, bet 1983. gadā Olls kļuvis par FIDE starptautisko meistaru. 1987. gadā dalījis 2.-3. vietu PSRS jauno meistaru turnīrā. Pēc Igaunijas neatkarības atgūšanas 1990. gados nacionālās izlases sastāvā piedalījies Pasaules šaha olimpādēs (1992, 1994, 1996, 1998) un Eiropas komandu šaha čempionātos (1997), turklāt 1994. un 1998. gadā šajās sacensībās viņš bija Igaunijas izlases pirmais numurs. 1995. gadā pārliecinoši uzvarējis FIDE Baltijas zonas turnīrā Rīgā. 1997. gadā piedalījies Pasaules šaha čempiona nosaukuma izcīņā Groningenā, kur aizkļuvis līdz 3. raundam. Savā pēdējā šaha turnīrā 1999. gadā, Novagoricā, Olls dalīja 2. vietu.

## Pašnāvība
Olls beidzamos dzīves gadus sirga ar depresiju. Tā vēl vairāk pastiprinājās pēc šķiršanās no sievas. Nespējot rast risinājumu personīgajām problēmām, Olls izdarīja pašnāvību, izlecot no savas mājas piektā stāva loga. Savas pašnāvības brīdī viņš pēc Starptautiskās šaha federācijas FIDE ranga bija 42. šahists pasaulē. Olls ir apglabāts Metsakalmistu kapsētā Tallinā, netālu no slavenākā Igaunijas šahista Paula Keresa.

## Atsauces

## Ārējās saites
Baumgartners

**Baumgartners** (; no *Baum* — 'koks' un *Gartner* — 'dārznieks'; sieviešu dzimtē **Baumgartnere**) ir vācu cilmes uzvārds. Cilvēki ar šo uzvārdu:
* Fēlikss Baumgartners (*Felix Baumgartner*; 1969—2025) — austriešu izpletņlēcējs;
* Kristofs Baumgartners (*Christoph Baumgartner*; 1999) — austriešu futbolists;
* Žolts Baumgartners (*Baumgartner Zsolt*; 1981) — ungāru sacīkšu pilots.
Aļģimants Butnorus

**Aļģimants Butnorus** (; dzimis  Kauņā, miris  Kauņā) bija Lietuvas starptautiskais lielmeistars šahā (1997), kurš kopš 2014. gada pārstāvēja Monako.

## Biogrāfija
Desmitkārtējs Lietuvas čempions šahā: 1967., 1968. (kopā ar Vladu Mikenu), 1970., 1972. (kopā ar Gintautu Piešinu), 1973. (kopā ar Jegoru Čukajevu), 1975., 1976., 1980., 1982. un 1993. gadā. 1967. gadā kļuvis par PSRS sporta meistaru šahā. Septiņas reizes pārstāvējis Lietuvas izlasi PSRS komandu čempionātos (1962, 1967, 1972, 1975, 1979, 1983, 1985). 1983. gadā kļuvis par FIDE starptautisko meistaru. Trīs reizes spēlējis Lietuvas izlases sastāvā Pasaules šaha olimpiādēs: 2000., 2004. un 2006. gadā. Tāpat divas reizes pārstāvējis savu valsti Eiropas komandu čempionātos šahā: 1999. un 2003. gadā. 2007. gadā uzvarējis Pasaules senioru čempionātā. Pēc šī panākuma kļuvis par FIDE starptautisko lielmeistaru. 2004. un 2009. gadā piedalījies Latvijas atklātajos šaha čempionātos.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (PSRS komandu šaha čempionāti)
1127. gads

**1127. gads** () bija gads, kas pēc Jūlija kalendāra sākās sestdienā.

## Notikumi
* 9. janvāris — Dzjiņu dinastijas karaspēks iekaroja Sunu dinastijas galvaspilsētu Kaifenu.

### Nezināms datums
* Iespējams, šajā gadā Konstantinopole kļuva par pasaulē lielāko pilsētu, atņemot šo titulu Ķīnas pilsētai Kaifenai.

## Dzimuši
* 18. oktobris — Go-Širakava, Japānas imperators (miris 1191. gadā)
* 27. novembris — Sjaodzuns, Ķīnas imperators (miris 1194. gadā)

## Miruši
Fēlikss Baumgartners

**Fēlikss Baumgartners** (; dzimis , miris ) bija austriešu izpletņlēcējs un ekstrēmo sporta veidu pārstāvis.

 Baumgartners veica lēcienu no vairāk nekā 39 km augstuma, sasniedzot maksimālo ātrumu 1357,64 km/h (377,12 m/s; Maha skaitlis: 1,25), viņš tādējādi kļuva par pirmo personu, kas pārsniegusi brīvajā kritienā skaņas ātrumu. Ar šo lēcienu austrietis laboja trīs pasaules rekordus.

## Nāve
Baumgartners nomira 2025. gada 17. jūlijā, 56 gadu vecumā, avarējot paraplāna lidojuma laikā Porto Sant'Elpidio (Fermo), Itālijā. Pēc medicīniska saasinājuma viņš zaudēja kontroli pār lidaparātu gaisā, un ietriecās *Le Mimose* ģimenes kempinga peldbaseinā, notriecot jaunu sievieti, kura trieciena brīdī guva traumas.

## Atsauces

## Ārējās saites
Krāce (stacija)

**Krāce** ir dzelzceļa ceļa postenis dzelzceļa līnijā Rēzekne I—Daugavpils starp stacijām Malta un Aglona. Ceļa postenim pieslēdzas vienceļa posms Malta—Krāce un divceļu posms Krāce—Aglona. Tas atrodas Rēzeknes novada Feimaņu pagastā, Feimaņos. Posteņa perons atrodas aptuveni 1 km uz Aglonas pusi no posteņa pārmijas.

## Vēsture
Šis ceļa postenis tika atklāts 1926. gadā.

## Ārējās saites
* Krāces ceļa postenis ''Google Maps''

## Piezīmes un atsauces
Vladimirs Karasjovs

**Vladimirs Karasjovs** (; dzimis , Ļeņingrada, miris , Sanktpēterburga) bija Krievijas starptautiskais meistars šahā (1976).

## Šahista karjera
1974. gadā kļuvis par Ļeņingradas čempionu šahā. 1965. un 1970. gadā tikai zaudējums papildmačā par čempiona titulu neļāva Karasjovam atkārtot šo panākumu. Trīs reizes piedalījies PSRS šaha čempionāta finālos: 1967., 1970., un 1971. gadā. 1973. gada Latvijas atklātajā šaha čempionātā Daugavpilī kopā ar Rašidu Nežmetdinovu dalījis 3.-4. vietu. 1974. gadā triumfējis Akibas Rubinšteina memoriālā Polaņicazdrojā.

Mūža pēdējos gados aktīvi piedalījies dažādās senioru sacensībās. Bijis Krievijas senioru čempions 2002. un 2004. gadā. 2001. gadā dalījis 4. vietu Pasaules senioru čempionātā,, šo pašu panākumu atkārtojis 2003. gadā, bet 2005. gadā dalījis 3. vietu.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
*  šahista profils vietnē olimpbase.org (PSRS komandu kausi)
Apsāni

**Apsāni** ir neizmantots dzelzceļa pieturas punkts dzelzceļa līnijā Rēzekne I—Daugavpils starp stacijām Aglona un ceļa posteni Krāce. Tas atrodas Preiļu novada Rušonas pagastā.

## Vēsture
Šis pieturas punkts tika atklāts 1931. gadā. Pēc piepilsētas vilciena Rēzekne-Daugavpils atcelšanas 1999. gadā, pieturas punkts ir neizmantots.

## Ārējās saites
* Apsānu pietura ''Google Maps''

## Atsauces
EV Zug

***EV Zug*** ir profesionāla hokeja komanda, kas bāzēta Cūgā, Šveicē un spēlē Nacionālajā līgā. Komanda dibināta 1967. gadā. 1998., 2021. un 2022. gadā tā izcīnīja līgas čempiones titulu

2005.—06. gada sezonā vairākas spēles komandas sastāvā aizvadīja Latvijas hokejists Grigorijs Panteļejevs.

## Līderi
### Spēlētāju sezonas rekordi

* Visvairāk gūto vārtu sezonā: Donalds Lorencs, 46 (1988.—89.)
* Visvairāk rezultatīvo piespēļu sezonā: Pjērs Marks Bušārs, 55 (2015.—16.)
* Visvairāk gūto punktu sezonā: Donalds Lorencs, 73 (1988.—89.)
* Visvairāk soda minūšu sezonā: Tods Eliks, 140 (2000.—01.)
* Visvairāk gūto punktu sezonā, starp aizsargiem: Džons Maijers, 47 (1996.—97.)

## Ārējās saites
* Komandas oficiālā mājaslapa
* Eliteprospects.com komandas lapa
Šellefteo AIK

***Skellefteå AIK*** ir hokeja komanda, kas bāzēta Šellefteo, Zviedrijā, un spēlē Zviedrijas hokeja līgā. Klubs dibināts 1921. gadā, taču līgas čempiones titulu izcīnījis četras reizes - 1978., 2013. un 2014., 2024 gadā.

2008.—09. gada sezonā vairākas spēles komandas sastāvā aizvadīja latviešu aizsargs Atvars Tribuncovs. 2023.—24. gada sezonā komandas sastāvā spēlē latviešu uzbrucējs Mārtiņš Dzierkals.

## Kluba spēlētāju rekordi

* Visvairāk gūto vārtu sezonā: Magnuss Vernbloms, 37 (2005.—06.)
* Visvairāk rezultatīvo piespēļu sezonā: Johans Okermans, 46 (2005.—06.)
* Visvairāk gūto punktu sezonā: Bads Holovejs, 71 (2012.—13.)
* Visvairāk soda minūšu sezonā: Jūakims Lindstrems, 134 (2010.—11.)
* Visvairāk gūto punktu sezonā, starp aizsargiem: Johans Okermans, 61 (2005.—06.)
* Visvairāk sauso spēļu sezonā: Johans Baklunds, 8 (2002.—03.)

## Atsauces

## Ārējās saites
* Komandas oficiālā mājaslapa
* Eliteprospects.com komandas lapa
Ārdava (stacija)

**Ārdava** ir neizmantots dzelzceļa pieturas punkts dzelzceļa līnijā Rēzekne I—Daugavpils starp stacijām Vīganti un Aglona. Tas atrodas Preiļu novada Pelēču pagastā, pie Ārdavas ciema.

## Vēsture
Šis pieturas punkts tika atvērts 1931. gadā. Pēc piepilsētas vilciena Rēzekne-Daugavpils atcelšanas 1999. gadā, pieturas punkts ir neizmantots. Pēc oficiāliem dokumentiem pieturas punkts Ārdava joprojām darbojas, kaut gan šeit nav pat perona un nav saglabājušās nekādas būves. Pieturas punkts atradās blakus autoceļa Pelēči—Ārdava pārbrauktuvei.

## Ārējās saites
* Dīzeļlokomotīve 2M62U brauc gar bijušo Ārdavas pieturas punktu 

## Piezīmes un atsauces
Mančestras "Monarchs"

**Mančestras "Monarchs"** () ir hokeja komanda, kas atradās Mančestrā, Ņūhempšīrā, ASV, un spēlēja Amerikas hokeja līgā.

2005. un 2007. gadā komanda bija AHL regulārās sezonas uzvarētāja.

## Ārējās saites
* Eliteprospects.com komandas lapa
Deivids Moss

**Deivids Moss** (; dzimis 1981. gada 28. decembrī) ir bijušais amerikāņu hokejists, malējais uzbrucējs.

## Spēlētāja karjera
Profesionāļa karjeru Moss sāka 2005.—06. gada sezonā, kuru aizvadīja Amerikas hokeja līgas klubā Omahas "Knights". Jau nākamajā sezonā uzbrucējs debitēja NHL, 41 spēli aizvadot Kalgari "Flames" sastāvā. 2008.—09. gada sezona Mosam bija pirmā pilnā "Flames" rindās aizvadītā sezona.

2012. gada vasarā noslēdza divu gadu līgumu ar Fīniksas "Coyotes" vienību.

ASV hokeja izlases rindās izcīnījis bronzas medaļas 2013. gada Pasaules čempionātā.

## Ārējās saites
Tomāšs Kopeckis

**Tomāšs Kopeckis** (; dzimis 1982. gada 5. februārī) ir bijušais slovāku hokejists, malējais uzbrucējs. Karjeras laikā aizvadījis 578 spēles Nacionālajā hokeja līgā, 2008. un 2010. gadā izcīnot Stenlija kausu. Slovākijas hokeja izlases sastāvā izcīnījis 2012. gada pasaules čempionāta sudraba medaļas, spēlējis 2010. un 2014. gada olimpisko spēļu turnīros.

## Spēlētāja karjera
Profesionāļa karjeru Kopeckis sāka 1999.—2000. gada sezonā, to aizvadot Slovākijas Ekstralīgas kluba Trenčīnas "Dukla" rindās. Nākamās divas sezonas uzbrucējs aizvadīja Rietumu hokeja līgas vienībā Lītbridžas "Hurricanes".

No 2002. līdz pat 2006. gadam Kopeckis četras sezonas aizvadīja Amerikas hokeja līgas kluba Grandrepidsas "Griffins" rindās. 2005.—06. gada sezonā aizvadīja debijas spēli NHL klubā Detroitas "Red Wings". Pirmo pilno sezonu "Red Wings" sastāvā Kopeckis gan aizvadīja vien 2007.—08. gada sezonā, tajā kopā ar klubu izcīnot Stenlija kausu.

2009. gada vasarā Tomāšs noslēdza divu gadu līgumu ar Čikāgas "Blackhawks", kopā ar klubu 2009.—10. gada sezonā izcīnot vēl vienu Stenlija kausa ieguvēja titulu. Pēc 2010.—11. gada sezonas noslēguma Kopeckis pievienojās Floridas "Panthers" rindām. "Panthers" rindās spēlēja līdz pat 2015. gadam, kad komanda līgumu ar spēlētāju vairs nepagarināja. Septembrī hokejists uz pārbaudes laiku pievienojās Čikāgas "Blackhawks", taču komandas rindās nenostiprinājās.

Kopeckis atgriezās Eiropā, 2015.—16. gada sezonu aizvadot Čehijas Ekstralīgas klubā Tršinecas "Oceláři". Nākamajā sezonā pārstāvēja slovāku komandas Trenčīnas "Dukla" un Bratislavas "Slovan", taču tad noslēdza profesionāļa karjeru.

## Ārējās saites